ხელშეკრულება სახელმწიფო შესყიდვის შესახებ №

**(კონსოლიდირებული ტენდერი CON230000368)**

ქ. თბილისი რიცხვი\_ თვე \_ წელი.

ერთი მხრივ - შემსყიდველი ორგანიზაციის დასახელება, და მეორე მხრივ - შპს ,,იუ–ჯი–თი”, ორივე ერთად წოდებული, როგორც „მხარეები“, ვმოქმედებთ „სახელმწიფო შესყიდვების შესახებ“ საქართველოს კანონის 202 მუხლის, სახელმწიფო შესყიდვების სააგენტოს თავმჯდომარის 2018 წლის 14 დეკემბრის №14 ბრძანებით დამტკიცებული „კონსოლიდირებული ტენდერის ჩატარების წესისა და პირობების“, ასევე „2024-2025 წლების განმავლობაში სხვადასხვა სახის საქონლისა და მომსახურების სახელმწიფო შესყიდვის კონსოლიდირებული ტენდერ(ებ)ის საშუალებით განხორციელების თაობაზე“ საქართველოს მთავრობის 2023 წლის 3 ოქტომბრის №1762 განკარგულების პირველი მუხლის „თ“ ქვეპუნქტის (2024 წლის განმავლობაში სხვადასხვა სახის პრინტერისა და კარტრიჯის სახელმწიფო შესყიდვის კონსოლიდირებული ტენდერ(ებ)ი) და საქართველოში მოქმედი კანონმდებლობის საფუძველზე, ვდებთ წინამდებარე ხელშეკრულებას შემდეგზე:

**1. გამოყენებული ტერმინების განმარტებები**

1.1. ხელშეკრულებაში გამოყენებულ ტერმინებს აქვთ შემდეგი მნიშვნელობა:

1.1.1. „ხელშეკრულება სახელმწიფო შესყიდვის შესახებ“ (შემდგომ – „ხელშეკრულება“) - შემსყიდველ ორგანიზაციასა და მიმწოდებელს შორის დადებული ხელშეკრულება, რომელიც ხელმოწერილია მხარეთა მიერ, მასზე თანდართული ყველა დოკუმენტით და დამატებებით და ასევე მთელი დოკუმენტაციით, რომლებზეც ხელშეკრულებაში არის მინიშნებები.

1.1.2. „ხელშეკრულების ღირებულება“ ნიშნავს საერთო თანხას, რომელიც უნდა გადაიხადოს შემსყიდველმა ორგანიზაციამ მიმწოდებლის მიერ ხელშეკრულებით ნაკისრი ვალდებულებების შესრულებისთვის.

1.1.3. „შემსყიდველი ორგანიზაცია“ (შემდგომ „შემსყიდველი“) ნიშნავს ორგანიზაციას (დაწესებულებას), რომელიც შეისყიდის საქონელს.

1.1.4. „მიმწოდებელი“ ნიშნავს პირს, რომელიც აწვდის საქონელს სახელმწიფო შესყიდვის შესახებ მოცემული ხელშეკრულების ფარგლებში.

1.1.5. „დღე“, „კვირა“, „თვე“ ნიშნავს კალენდარულ დღეს, კვირას, თვეს.

1.1.6. „სამუშაო დღე“- კალენდარულ დღე შაბათის, კვირისა და საქართველოს კანონმდებლობით განსაზღვრული უქმე დღეების გარდა.

1.1.7. თუ ხელშეკრულებით გათვალიწინებული ვადის უკანასკნელი დღე ემთხვევა უქმე ან დასვენების დღეს, ვადის დამთავრების დღედ ჩაითვლება მისი მომდევნო პირველი სამუშაო დღე.

1.1.8. სატენდერო დოკუმენტაცია - კონსოლიდირებული ტენდერის (**CON230000368**) სატენდერო დოკუმენტაცია, რომელიც შესაძლოა დანართის სახით ფიზიკურად არ დაერთოს წინამდებარე ხელშეკრულებას, მაგრამ წარმოადგენს მის განუყოფელ ნაწილს.

1.1.9. „საქონელი“ - ხელშეკრულების მე-2 მუხლით გათვალისწინებული შესყიდვის ობიექტი.

**2. ხელშეკრულების საგანი და შესყიდვის ობიექტი**

2.1. ხელშეკრულების საგანს წარმოადგენს წინამდებარე ხელშკრულების დანართი №1-ით და დანართი №2-ით განსაზღვრული - A4 ფორმატის მრავალფუნქციური შავ-თეთრი ლაზერული პრინტერ(ებ)ისა (შემდგომში - სტანდარტული პრინტერი) (CPV - 30232110) და მათთვის განკუთვნილი ორიგინალი კარტრიჯ(ებ)ის (CPV - 30125100) სახელმწიფო შესყიდვა, კონსოლიდირებული ტენდერის (**CON230000368**) სატენდერო დოკუმენტაციის პირობების გათვალისწინებით.

 2.2. შესყიდვის ობიექტია A4 ფორმატის მრავალფუნქციური შავ-თეთრი ლაზერული პრინტერი (შემდგომში - სტანდარტული პრინტერი) და მისთვის განკუთვნილი ორიგინალი კარტრიჯები.

2.3. შესყიდვის ობიექტის აღწერილობა, ტექნიკური მახასიათებლები, რაოდენობა და ერთეულის ღირებულება განისაზღვრება წინამდებარე ხელშეკრულების დანართი №1-ით და დანართი №2-ით, რაც წარმოადგენს ხელშეკრულების განუყოფელ ნაწილს.

2.4. წინამდებარე ხელშეკრულებით განსაზღვრული კარტრიჯების რაოდენობა საორიენტაციო ხასიათისაა და მიმწოდებელი ვალდებულია მრავალფუნქციური შავ-თეთრი ლაზერული პრინტერის საგარანტიო პერიოდის განმავლობაში შემსყიდველის მოთხოვნის შემთხვევაში მიაწოდოს მას დიდი რესურსის ორიგინალი კარტრიჯები, წინამდებარე ხელშეკრულებაში დაფიქსირებულ რაოდენობაზე მეტი ოდენობით, შემსყიდველის მოთხოვნის შესაბამისად.

თავის მხრივ, შემსყიდველი ვალდებულია აუნაზღაუროს მიმწოდებელს აღნიშნული ორიგინალი კარტრიჯის ღირებულება დანართით გათვალისწინებული ერთეულის ღირებულების შესაბამისად.

ამ მიზნით, მიმწოდებელი ვალდებულია შემსყიდველის მოთხოვნის შემთხვევაში დასთანხმდეს შემსყიდველს წინამდებარე ხელშეკრულებაში შესაბამისი ცვლილების შეტანაზე.

აღნიშნული ვალდებულების შეუსრულებლობა განიხილება როგორც ხელშეკრულებით განსაზღვრული ვალდებულებების შეუსრულებლობა და მოჰყვება შესაბამისი სამართლებრივი შედეგი.

2.5. მიმწოდებელი ვალდებულია, შემსყიდველი ორგანიზაციის მოთხოვნის შემთხვევაში, მრავალფუნქციური შავ-თეთრი ლაზერული პრინტერის საგარანტიო პერიოდის ამოწურვამდე, ყოველი წლის განმავლობაში (2024, 2025, 2026), წელიწადში ერთხელ (მიუხედავად იმისა, წლის რომელ მონაკვეთში მიმართავს მას შემსყიდველი), შემსყიდველ ორგანიზაციას მიაწოდოს იმ რაოდენობის სტანდარტული კარტრიჯები, რამდენი პრინტერიც იქნება შესყიდული.

**3. ხელშეკრულების საერთო ღირებულება**

3.1. ხელშეკრულების ღირებულებაა ------------------------------- ლარი.

3.2. ხელშეკრულების 3.1. პუნქტში აღნიშნულ ფასში შედის საქართველოს კანონმდებლობით გათვალისწინებული ყველა შესაბამისი გადასახადი.

**4. შესყიდვის ობიექტის ხარისხი, გარანტია, მიწოდების ვადა, ადგილი და პირობები**

4.1. მიმწოდებელი იძლევა გარანტიას, რომ საქონელი იქნება ქარხნული წესით შეფუთულ მდგომარეობაში, ორგინალი, საწარმოო დეფექტის გარეშე, უპასუხებს ხელშეკრულების პირობებს და დააკმაყოფილებს წინამდებარე ხელშეკრულების დანართი №2-ით განსაზღვრულ მოთხოვნებს.

4.2. მხარეებმა უნდა გაითვალისწინონ, რომ მიმწოდებლი არ არის ვალდებული განახორციელოს პრინტერებისა და კარტრიჯების მიწოდება გამარჯვებულად გამოვლენიდან 100 კალენდარულ დღეზე ადრე, მაგრამ არაუგვიანეს გამარჯვებულად გამოვლენიდან 130 კალენდარული დღის განმავლობაში.

*(თუ შემსყიდველმა ხელშეკრულების გასაფორმებლად მიმწოდებელს არ მიმართა გამარჯვებულის გამოვლენიდან 45 დღის ვადაში, თუმცა ხელშეკრულება მაინც დაიდო შემდეგ, სტანდარტული პრინტერების მიწოდების ვადად შემსყიდველმა ორგანიზაციამ წინამდებარე ხელშეკრულებაში უნდა მიუთითოს შემდეგი: მიმწოდებელი ვალდებულია სტანდარტული პრინტერ(ებ)ის მიწოდება განახორციელოს არაუგვიანეს 2024 წლის 31 დეკემბრისა, შემსყიდველის მოთხოვნიდან 15 კალენდარული დღის ვადაში.*

*ამასთან, მიმწოდებელი ვალდებული არ არის მიწოდება განახორციელოს გამარჯვებულად გამოვლენიდან 100 კალენდარულ დღეზე ადრე.)*

ხოლო ორიგინალი კარტრიჯ(ებ)ის მიწოდება უნდა განხორციელდეს შესაბამისი სტანდარტული პრინტერის საგარანტიო ვადის განმავლობაში, შემსყიდველი ორგანიზაციის მოთხოვნიდან 15 კალენდარული დღის ვადაში.

შემსყიდველის მიერ საქონლის მოთხოვნა უნდა განხორციელდეს ხელშეკრულების გაფორმების შემდეგ, ელ. ფოსტის მეშვეობით (შემსყიდველის ელ. ფოსტის მისამართი:\_\_\_\_\_\_\_\_\_\_\_\_\_\_; მიმწოდებლის ელ. ფოსტის მისამართი : Gela.gaprindashvili@ugt.ge;

* 1. შესყიდვის ობიექტის მიწოდების ადგილია: თბილისი, ჭავჭავაძის გამზირი 17ე;

4.4. ხელშეკრულებით განსაზღვრული საქონელზე - სტანდარტულ პრინტერზე, გარანტია ვრცელდება მიღება-ჩაბარების აქტის გაფორმებიდან 3 წლის განმავლობაში, ხოლო ორიგინალ კარტრიჯებზე - მიღება-ჩაბარების აქტის გაფორმებიდან 1 წლის განმავლობაში.

4.5. საგარანტიო ვადის განმავლობაში, ხარვეზის აღმოჩენის შემთხვევაში შემსყიდველის მიერ დგება შესაბამისი წერილობითი დოკუმენტი, სადაც აღიწერება არსებული ხარვეზი, რის საფუძველზეც ხარვეზის აღმოსაფხვრელად შემსყიდველი მიმართავს მიმწოდებელს და უზრუნველყოფს მიმწოდებლის ტექნიკური მხარდაჭერის/შეკეთების პუნქტში სტანდარტული პრინტერის და ორიგინალი კარტრიჯის ტრანსპორტირებას, ხოლო მიმწოდებელი ვალდებულია აღნიშნული ხარვეზი აღმოფხვრას საგარანტიო საქონლის მიმწოდებლის ტექნიკური მხარდაჭერის/შეკეთების პუნქტში წარმოდგენიდან 10 სამუშაო დღის განმავლობაში.

4.6. საქონლის ქარხნული წუნის შემთხვევაში, მიმწოდებელი ვალდებულია, განახორციელოს წუნდებული საქონლის ახლით შეცვლა შემსყიდველის მიერ მხარდაჭერის/შეკეთების პუნქტში საქონლის წარმოდგენიდან არაუგვიანეს 10 (ათი) სამუშაო დღის ვადაში.

4.7. მიმწოდებელი უფლებამოსილია, არ გაავრცელოს საგარანტიო პირობები იმ შემთხვევაში, თუ შემსყიდველი ორგანიზაცია კონსოლიდირებული ტენდერის ფარგლებში შესყიდულ სტანდარტულ პრინტერში გამოიყენებს კონსოლიდირებული ტენდერის ფარგლებს გარეთ შესყიდულ კარტრიჯებს (მათ შორის არაორიგინალს, დატენილს ან თავსებადს).

**5. საქონლის მიღება-ჩაბარების წესი**

* 1. წინამდებარე ხელშეკრულებით გათვალისწინებული საქონლის გადაცემის დადასტურების მიზნით, საქონლის მიწოდებისას შემსყიდველსა და მიმწოდებელს შორის ფორმდება მიღება-ჩაბარების აქტი.
	2. საქონელი ჩაითვლება მიღებულად მხოლოდ მხარეებს შორის მიღება-ჩაბარების აქტის გაფორმების შემდგომ.
	3. შემსყიდველის მხრიდან საქონლის მიღებასა და მიღება-ჩაბარების აქტის ხელმოწერაზე უფლებამოსილი პირ(ებ)ი არიან \_\_\_\_\_\_\_\_\_\_\_\_\_. მიმწოდებლის მხრიდან საქონლის მიღება- ჩაბარების აქტის ხელმოწერაზე უფლებამოსილი პირ(ებ)ი არიან \_\_\_\_\_\_\_\_\_\_\_\_\_\_\_\_\_\_.

**6. ანგარიშსწორების პირობები**

**წინასწარი ანგარიშსწორება:**

6.1. შემსყიდველი ორგანიზაცია ვალდებულია განახორციელოს წინასწარი ანგარიშსწორება, თუ გამარჯვებული წარუდგენს საავანსო თანხის იდენტური ოდენობის, უპირობო, გამოუთხოვად საბანკო გარანტიას, რომელიც არ უნდა აღემატებოდეს ხელშეკრულების საერთო ღირებულების 50 %-ს.

6.2. წინასწარი ანგარიშსწორების შემთხვევაში, ანგარიშსწორება უნდა განხორციელდეს მიმწოდებლის მიერ წარმოდგენილი წინასწარ გადასახდელი თანხის იდენტური ოდენობის საქართველოს ეროვნული ბანკის მიერ ლიცენზირებული საბანკო დაწესებულების მიერ გაცემული უპირობო (გარანტიით გათვალისწინებული თანხა შემსყიდველმა უნდა მიიღოს ყოველგვარი დამატებითი განმარტებებისა და მტკიცებულებების წარდგენის გარეშე, პირველი მოთხოვნისთანავე) და გამოუთხოვადი გარანტიის საფუძველზე. გარანტია წარმოდგენილი უნდა იქნას, ეროვნულ ვალუტაში - ლარში.

6.3. წინასწარი ანგარიშსწორების გარანტიის მოქმედების ვადა 60 კალენდარული დღით უნდა აღემატებოდეს საქონლის მიწოდების საბოლოო ვადას.

6.4. ანგარიშსწორება განხორციელდება საავანსო საბანკო გარანტიის წარმოდგენიდან 10 სამუშაო დღის ვადაში.

6.5. ანგარიშსწორება განხორციელდება საავანსოდ გადახდილი თანხის სრულად გამოქვითვის შემდეგ.

**ეტაპობრივი ანგარიშსწორება:**

6.6. შემსყიდველი ვალდებულია მიღება-ჩაბარების აქტის გაფორმებიდან 10 სამუშაო დღის ვადაში განახორციელოს ანგარიშსწორება.

6.7. დაფინანსების წყარო: ---------

6.8. ანგარიშსწორება განხორციელდება შემდეგი პირობებით:

6.8.1. ანგარიშსწორების ვალუტა - ლარი.

6.8.2. ანგარიშსწორების ფორმა - უნაღდო.

6.8.3. ანგარიშსწორება მოიცავს საქართველოს კანონმდებლობით დადგენილ ყველა გადასახადს.

**7. მხარეთა უფლება-მოვალეობები**

**7.1. მიმწოდებელი ვალდებულია:**

7.1.1. უზრუნველყოს წინამდებარე ხელშეკრულებით გათვალისწინებული საქონლის მიწოდება წინამდებარე ხელშეკრულებითა და სატენდერო დოკუმენტაციით დადგენილი პირობების შესაბამისად.

7.1.2. უზრუნველყოს მისთვის ხელშეკრულებით გათვალისწინებული რაოდენობის სტანდარტული პრინტერებისა და მათთვის განკუთვნილი ორიგინალი კარტრიჯების მიწოდება სატენდერო დოკუმენტაციით დადგენილი ვადების მიხედვით.

7.1.3. მიუხედავად წინამდებარე ხელშეკრულებით განსაზღვრული ორიგინალი კარტრიჯების ოდენობისა, მიაწოდოს შემსყიდველს შესაბამისი სტანდარტული პრინტერისთვის საჭირო ორიგინალი კარტრიჯი სტანდარტული პრინტერის საგარანტიო ვადის განმავლობაში.

7.1.4. გაავრცელოს საგარანტიო მომსახურება წინამდებარე ხელშეკრულებით განსაზღვრული პირობების შესაბამისად.

7.1.5. უზრუნველყოს კონსოლიდირებული ტენდერის სატენდერო წინადადებით გათვალისწინებულ მომსახურების პუნქტებზე შესაბამისი მომსახურების გაწევა.

7.1.6. სათანადო გულისხმიერებითა და პასუხისმგებლობით ითანამშრომლოს შემსყიდველ ორგანიზაციასთან, განიხილოს მისი მოსაზრებები, პრეტენზიები და მიაწოდოს მოტივირებული წერილობითი პასუხი ყველა საკითხზე.

7.1.7. ხელი შეუწყოს შემსყიდველს წინამდებარე ხელშეკრულების ინსპექტoრების განხორციელებისას.

7.1.8. უზრუნველყოს სატენდერო დოკუმენტაციითა და ამ ხელშეკრულებით გათვალისწინებული სხვა ვალდებულებების შესრულება.

**7.2. მიმწოდებელი უფლებამოსილია:**

7.2.1. მოსთხოვოს შემსყიდველ ორგანიზაციას ხელშეკრულებითა და შესაბამისი სატენდერო დოკუმენტაციით გათვალისწინებული მასზე დაკისრებული ვალდებულებების ჯეროვანი შესრულება.

**7.3. შემსყიდველი ვალდებულია:**

7.3.1. აუნაზღაუროს მიმწოდებელს ხელშეკრულების ღირებულება ხელშეკრულების პირობებში ასახულ ვადებში და ფორმით.

7.3.2. უზრუნველყოს მიმწოდებლისაგან შესყიდული საქონლის ტრანსპორტირება საკუთარი ხარჯებით, ასევე უზრუნველყოს მიმწოდებლის ტექნიკური მხარდაჭერის/შეკეთების პუნქტებში შესყიდული საქონლის ტრანსპორტირება.

7.3.3. სათანადო გულისხმიერებითა და პასუხისმგებლობით ითანამშრომლოს მიმწოდებელთან, შეათანხმოს საქონლის მოთხოვნისა და მიწოდების საორიენტაციო, შემდგომში დაზუსტებული ვადები, განიხილოს მისი მოსაზრებები, პრეტენზიები და მიაწოდოს მოტივირებული წერილობითი პასუხი ყველა საკითხზე.

7.3.4. უზრუნველყოს სატენდერო დოკუმენტაციითა და ამ ხელშეკრულებით გათვალისწინებული სხვა ვალდებულებების შესრულება.

7.3.5. უზრუნველყოს ხელშეკრულების შესრულების კონტროლი.

**7.4. შემსყიდველი უფლებამოსილია:**

7.4.1. მოსთხოვოს მიმწოდებელს ხელშეკრულებითა და შესაბამისი სატენდერო დოკუმენტაციით გათვალისწინებული მასზე დაკისრებული ვალდებულებების ჯეროვანი შესრულება.

**8. ხელშეკრულების პირობების შეუსრულებლობა**

8.1 წინამდებარე ხელშეკრულებით გათვალისწინებული ვადების დარღვევის შემთხვევაში, შემსყიდველი უფლებამოსილია დააკისროს მიმწოდებელს პირგასამტეხლო ყოველ ვადაგადაცილებულ დღეზე შეუსრულებელი ვალდებულების 0,5 %-ის ოდენობით.

**9. ხელშეკრულების შესრულების გარანტია**

9.1. იმ შემთხვევაში თუ სახელშეკრულებო ღირებულება აღემატება 200 000 ლარს ხელშეკრულების შესრულების უზრუნველყოფის მიზნით მიმწოდებელი ვალდებულია ხელშეკრულების გაფორმებამდე წარმოადგინოს ხელშეკრულების შესრულების უზრუნველყოფის უპირობო (გარანტიით გათვალისწინებული თანხა შემსყიდველმა უნდა მიიღოს ყოველგვარი დამატებითი განმარტებებისა და მტკიცებულებების წარდგენის გარეშე, პირველი მოთხოვნისთანავე) გამოუთხოვადი საბანკო გარანტია ხელშეკრულების საერთო ღირებულების 5%-ის ოდენობით, რომლის ოდენობა არ შემცირდება ხელშეკრულებით ნაკისრი ვალდებულების შესრულების პროპორციულად. გარანტია წარმოდგენილი უნდა იყოს საქართველოს ეროვნული ბანკის მიერ ლიცენზირებული საბანკო დაწესებულებიდან ან/და სსიპ „საქართველოს დაზღვევის სახელმწიფო ზედამხედველობის სამსახური“-ს მიერ ლიცენზირებული სადაზღვევო კომპანიიდან, - ეროვნულ ვალუტაში.

9.2. ხელშეკრულების შესრულების უზრუნველყოფის გარანტიის მოქმედების ვადაა ......... წლის - ------------ ჩათვლით.

9.3. ხელშეკრულების შესრულების გარანტია წარმოადგენს ხელშეკრულების განუყოფელ ნაწილს. (---------------- ----------- წ. გარანტია N-----------------)

9.4. ხელშეკრულების შესრულების უზრუნველყოფის გარანტია უკან დაუბრუნდება მიმწოდებელს ხელშეკრულებით ნაკისრი ვალდებულებების სრულად შესრულების შემდეგ, მოთხოვნიდან არაუგვინეს 14 კალენდარული დღის ვადაში.

**10. ხელშეკრულების მოქმედების ვადა**

10.1. ხელშეკრულების მოქმედების ვადა განისაზღვრება ხელშეკრულებაზე ორმხრივად ხელის მოწერის დღიდან 2028 წლის 31 მარტის. ჩათვლით, ხოლო საქონლის საგარანტიო პირობებით განსაზღვრულ ვალდებულებებზე ხელშეკრულება მოქმედებს გარანტიის ვადით.

**11. ხელშეკრულების პირობების გადასინჯვის შესაძლებლობა**

11.1. თუ წინასწარ გაუთვალისწინებელი მიზეზების გამო წარმოიშობა ხელშეკრულების პირობების შეცვლის აუცილებლობა, ცვლილებების შეტანის ინიციატორი ვალდებულია დაუყოვნებლივ წერილობით შეატყობინოს მეორე მხარეს შესაბამისი ინფორმაცია.

11.2. თუ შემსყიდველ ორგანიზაციას წარმოეშვა საჭიროება საგარანტიო ვადის განმავლობაში შესაბამისი სტანდარტული პრინტერისთვის განკუთვნილი ორიგინალი კარტრიჯის დამატებით შესყიდვის, მიმწოდებელი ვალდებულია დაეთანხმოს შემსყიდველს წინამდებარე ხელშეკრულებაში შესაბამისი ცვლილების განხორციელებაზე. აღნიშნულის განუხორციელებლობა ჩაითვლება წინამდებარე ხელშეკრულებით ნაკისრი ვალდებულებების შეუსრულებლობად.

**12. დაუძლეველი ძალა (ფორს-მაჟორი)**

12.1. მხარეები არ არიან პასუხისმგებელნი თავიანთი ვალდებულების სრულ ან ნაწილობრივ შეუსრულებლობაზე, თუ ეს შეუსრულებლობა გამოწვეულია დაუძლეველი ძალით და აღნიშნული უშუალო ზემოქმედებას ახდენს წინამდებარე ხელშეკრულების შესრულებაზე. ხელშეკრულების შესრულების ვადა გადაიწევს შესაბამისი დროით, გარემოებათა დასრულების შემდეგ.

12.2. ფორს-მაჟორული გარემოებების დადგომის შემთხვევაში წინამდებარე ხელშეკრულების მხარემ, რომლისთვისაც შეუძლებელი ხდება ნაკისრი ვალდებულებების შესრულება, პირველი შესაძლებლობისთანავე უნდა გაუგზავნოს მეორე მხარეს წერილობითი შეტყობინება ასეთი გარემოებების და მათი გამომწვევი მიზეზების შესახებ. თუ შეტყობინების გამგზავნი მხარე არ მიიღებს მეორე მხარისაგან პასუხს, იგი თავისი შეხედულებისამებრ, მიზანშეწონილობისა და შესაძლებლობის მიხედვით აგრძელებს ხელშეკრულებით ნაკისრი ვალდებულებების შესრულებას და ცდილობს გამონახოს ვალდებულების შესრულების ისეთი ალტერნატიული ხერხები, რომლებიც დამოუკიდებელი იქნებიან ფორს-მაჟორული გარემოებებისაგან.

12.3. თუ სახელშეკრულებო ვალდებულებების მთლიანი ან ნაწილობრივი შეუსრულებლობა გამოწვეულია ფორს-მაჟორული მდგომარეობის გამო და მხარეები შეწყვეტენ წინამდებარე ხელშეკრულებას, მათ არ აქვთ კომპენსაციის მოთხოვნის უფლება.

12.4. ფორს-მაჟორული გარემოებების არსებობა დადასტურებული უნდა იქნას საამისოდ უფლებამოსილი სახელმწიფო ორგანოს მიერ.

**13. ხელშეკრულების კონტროლის პირობები**

13.1. შემსყიდველი უფლებამოსილია განახორციელოს კონტროლი, შესყიდვის ობიექტის მიწოდების პარალელურად.

13.2. კონტროლის აქტში მითითებული უნდა იყოს აღმოჩენილი დეფექტი ან ნაკლი.

13.3. ვიზუალური დათვალიერების დროს, ხილვადი დეფექტის ან/და ნაკლის აღმოჩენის შემთხვევაში, შემსყიდველი ვალდებულია დაუყოვნებლივ წერილობით ან/და სატელეფონო კავშირით შეატყობინოს მიმწოდებელს აღმოჩენილი დეფექტის, ნაკლის შესახებ და მოსთხოვოს მისი აღმოფხვრა ან შეცვლა თავისი ხარჯით.

13.4. შემსყიდველის მხრიდან ხელშეკრულების შესრულების კონტროლს განახორციელებს -------------------

**14. ხელშეკრულების შეწყვეტა, ცვლილების შეტანა**

14.1. მიმწოდებლის მიერ კანონმდებლობითა და კონსოლიდირებული ტენდერის შედეგად ნაკისრი ვალდებულებების შეუსრულებლობის ან/და არაჯეროვანი შესრულების შემთხვევაში, შემსყიდველი ორგანიზაცია უფლებამოსილია მიმართოს სატენდერო კომისიას ხელშეკრულების შეწყვეტის თაობაზე საკითხის გადაწყვეტის მიზნით. გადაწყვეტილების მიღების დროს სატენდერო კომისია ხელმძღვანელობს პროპორციულობის, მიზანშეწონილობისა და თანაზომიერების პრინციპებით.

14.2. სატენდერო კომისიის მიერ ხელშეკრულების შეწყვეტის შესახებ მითითების გაცემის შემთხვევაში, მიმწოდებელს არ დაუბრუნდება კონკრეტული ხელშეკრულებისათვის წარმოდგენილი ხელშეკრულების შესრულების უზრუნველყოფის გარანტია, ხოლო იმ შემთხვევაში თუ სახელშეკრულებო ღირებულება არ აღემატება 200 000 ლარს, მიმწოდებელს დაეკისრება შემსყიდველი ორგანიზაციის სასარგებლოდ საჯარიმო თანხის გადახდა (იდენტური პროცენტული ოდენობით) კონკრეტული ხელშეკრულების ჯამური ღირებულების 5%-ის ოდენობით.

14.3. შემსყიდველს უფლება აქვს ცალმხრივად შეწყვიტოს ხელშეკრულების მოქმედება მიმწოდებლის გაკოტრების შემთხვევაში.

14.4. ხელშეკრულების ცალკეული პირობების შეწყვეტა არ ათავისუფლებს მიმწოდებელს ხელშეკრულებით ნაკისრი სხვა ვალდებულების შესრულებისაგან.

14.5. ხელშეკრულებაში ნებისმიერი ცვლილების, დამატების შეტანა შესაძლებელია მხოლოდ წერილობითი ფორმით, მხარეთა შეთანხმების საფუძველზე.

**15. დავები და მათი გადაწყვეტის წესი**

15.1. ხელშეკრულების შესრულებისას მხარეთა შორის წამოჭრილი დავები ან აზრთა სხვადასხვაობა შესაძლებელია გადაწყვეტილ იქნას ორივე მხარის ერთობლივი მოლაპარაკების საფუძველზე.

15.2. შეთანხმების მიუღწევლობის შემთხვევაში მხარეები მიმართავენ სასამართლოს საქართველოს კანონმდებლობის შესაბამისად.

**16.კონფიდენციალურობა**

16.1. მხარეები ვალდებულნი არიან გაუფრთხილდნენ ერთმანეთის საკუთრებას, არ გახადონ მესამე პირთათვის ცნობილი ყველა ის ინფორმაცია, რომელიც ითვლება კონფიდენციალურად.

16.2. ვალდებულება კონფიდენციალურობის შესახებ ძალაში რჩება ხელშეკრულების დამთავრების შემდეგაც.

**17. სხვა პირობები**

17.1. მხარეები აუნაზღაურებენ ერთმანეთს მიყენებულ ზარალს საქართველოს კანონმდებლობის შესაბამისად.

17.2. არც ერთ მხარეს არა აქვს უფლება გადასცეს მესამე პირს თავისი უფლებები და მოვალეობები, მეორე მხარის წერილობითი თანხმობის გარეშე.

17.3. მესამე პირთან ურთიერთობაში მხარეები მოქმედებენ თავიანთი სახელით, ხარჯებითა და რისკით.

**18. მხარეთა რეკვიზიტები**

|  |  |  |  |
| --- | --- | --- | --- |
|

|  |  |
| --- | --- |
|  **შემსყიდველი** \_\_\_\_\_\_\_\_\_\_\_\_\_\_\_\_\_\_\_\_\_\_\_ | **მიმწოდებელი****შპს ,,იუ–ჯი–თი’’**მის: თბილისი, ი. ჭავჭავაძის გამზ. #17ა0179 თბილისი, საქართველოს/კ 204892964ტელეფონი: 032 2 220505**საბანკო რეკვიზიტები:**სს „საქართველოს ბანკი“ბანკის კოდი: BAGAGE22ა/ა: GE88BG0000000261644601სს თიბისი ბანკიბანკის კოდი:TBCBGE22ა/ა: GE05TB0600000005467291გენერალური დირექტორი\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_/ერმილე სულაძე/ |

 |  |

**ხელშეკრულება სახელმწიფო შესყიდვის შესახებ #**  **დანართი №1**

**ფასების ცხრილი**

|  |  |  |  |  |  |
| --- | --- | --- | --- | --- | --- |
| **#** | **შესყიდვის ობიექტის დასახელება** | **ბრენდისა და****მოდელის****დასახელება** | **რ-ბა** | **ერთეულის ფასი (ლარი)** | **საერთო ღირებულება (ლარი)** |
|  1 | A4 ფორმატის მრავალფუნქციური შავ-თეთრი ლაზერული პრინტერი | HP LaserJet Pro MFP 4103dw | -- | 1050.00 |  -------- |
|  2 | A4 ფორმატის მრავალფუნქციური შავ-თეთრი ლაზერული პრინტერისათვის განკუთვნილი დიდი რესურსის ორიგინალი კარტრიჯი | HP W1030XC | --  | 291.00 |  -------- |
|  3 | A4 ფორმატის მრავალფუნქციური შავ-თეთრი ლაზერული პრინტერისათვის განკუთვნილი სტანდარტული ორიგინალი კარტრიჯი | HP W1510A | -- | 91.50 | --------- |
|  | **სულ დღგ-ს ჩათვლით:** |  ------------ |

|  |  |
| --- | --- |
| **შემსყიდველი:****(შემსყიდველი ორგანიზაციის დასახელება)**წარმოდგენილი \_\_\_\_\_\_\_\_\_\_\_\_\_\_\_სახით, | **მიმწოდებელი:****(შპს „იუ-ჯი-თი“)****გენერალური დირექტორი** **ერმილე სულაძე**  |

**ხელშეკრულება სახელმწიფო შესყიდვის შესახებ № დანართი №2**

  **მრავაქლფუნქციური შავ-თეთრი ლაზერული პრინტერის ტექნიკური მაჩვენებლები**

|  |
| --- |
| **პრინტერი:** |
| 1 |  ბეჭდვის ტიპი: შავ-თეთრი |
| 2 | ტექნოლოგია: ლაზერული |
| 3 | პირველი გვერდის ამობეჭვდის დრო (ცალმხრივი):6.3 წამი |
| 4 | ბეჭდვის სიჩქარე (A4 ფორმატი): 40 გვ/წუთში |
| 5 | პრინტერის გარჩევადობა: 1200 x 1200 dpi |
| 6 | ფორმატი: A4; A5; A6; B5 (JIS); Oficio |
| 7 | საქაღალდე უჯრა: 250 ფურცელი |
| 8 | საკომუნიკაციო პორტები: Hi-Speed USB 2.0, Wireless 802.11 და RJ45 Ethernet |
| 9 | პრინტერს უნდა მოყვებოდეს არანაკლებ 1.5 მეტრი სიგრძის კომპიუტერთან დამაკავშირებელი USB ტიპის კაბელი : მოყვება არანაკლებ 1.5 მეტრი სიგრძის კომპიუტერთან დამაკავშირებელი USB ტიპის კაბელი. |
| 10 | ოპერატიული მეხსიერება: 512MB |
| 11 | მაქსიმალური დატვირთვის ციკლი თვეში : 80000 გვერდი |
| 12 | ორმხრივად ბეჭდვის ფუნქცია: აქვს |
| 13 | შემომავალი დენი: აკმაყოფილებს 220 V-დან 240 V-ის ჩათვლით |
| 14 | ოპერაციულ სისტემებთან თავსებადობა: Windows, Linux, Mac OS |
| **ასლის გადაღება:**  |
| 15 | ასლის გადაღების სიჩქარე: 40 გვ/წუთში |
| 16 | ასლის გადაღების გარჩევადობა: 600 x 600 dpi |
|  **სკანერი:**  |
| 17 | სკანერის ტიპი: Flatbed, ADF (ფურცლის ავტომატური მიმწოდებელი) |
| 18 | სკანერის გარჩევადობა : 1200 x 1200 dpi |
| 19 | ცალმხრივი სკანირების სიჩქარე (შავ-თეთრი):29 გვ/წუთში |
| 20 | დასკანირებული ფაილის ფორმატი: PDF |
| **კარტრიჯი:** |
| 21 | ბარაბანი ინტერგირებული უნდა იყოს ორიგინალ კარტრიჯებში : ბარაბანი ინტეგრირებულია ორიგინალ კარტრიჯებში. |
| 22 | სტანდარტული კარტრიჯის გვერდის ბეჭდვის რესურსი : 3050 გვერდი (5% დაფარვით) HP W1510A |
| 23 | სტანდარტული კარტრიჯის გვერდის ბეჭდვის რესურსი : 9700 გვერდი (5% დაფარვით) HP W1030XC |

|  |  |
| --- | --- |
| **შემსყიდველი:****(შემსყიდველი ორგანიზაციის დასახელება)**წარმოდგენილი \_\_\_\_\_\_\_\_\_\_\_\_\_\_\_სახით, | **მიმწოდებელი:****(შპს „იუ-ჯი-თი“)****გენერალური დირექტორი** **ერმილე სულაძე**  |